wickkiey/tamil-wikipedia-chunked huggingface dataset:
# வல்ட்டூர்னோ கோடு

**வல்ட்டூர்னோ கோடு** (*Volturno Line*) அல்லது **விக்டர் கோடு** (*Viktor Line*) என்பது இரண்டாம் உலகப் போரில் இத்தாலியில் ஜெர்மானியர்களால் உருவாகப்பட்ட ஒரு பாதுகாவல் அரண்கோடு.  
செப்டம்பர் 1943ல் நேச நாடுகள் இத்தாலி மீது படையெடுத்தன. இதனால் இத்தாலி சரணடைந்தது. ஆனால் நாசி ஜெர்மனியின் படைகள் அந்நாட்டை ஆக்கிரமித்து நேச நாட்டுப் படைகளுடன் போரிட்டன. செப்டம்பர் மாத ஆரம்பத்தில் தெற்கு இத்தாலியில் தரையிறங்கியிருந்த நேச நாட்டுப் படைகள், அம்மாத இறுதிக்குள் தெற்கு இத்தாலி முழுவதையும் கைப்பற்றின. ஜெர்மானியப் படைகள் வடக்கு நோக்கிப் பின்வாங்கின. நேச நாட்டுப் படை முன்னேற்றத்தைத் தடுத்து நிறுத்துவதற்காக ரோம் நகருக்குத் தெற்கே பல அரண் கோடுகளை ஜெர்மானியர்கள் உருவாக்கியிருந்தனர். இத்தாலியின் புவியியல் அமைப்பு இதற்கு சாதகமாக இருந்தது. இப்படி அமைக்கப்பட்ட அரண் கோடுகளில் தெற்கில் முதலாவதாக இருந்தது வல்ட்டூர்னோ கோடு.  
கிழக்கு-மேற்காக அமைந்திருந்த இந்த அரண்கோடு, கிழக்கே தெர்மோலி நகரில் தொடங்கி பைஃபெர்னோ மற்றும் வல்ட்டூர்னோ ஆறுகளில் கரையோரமாக நீண்டு இத்தாலியின் மேற்குக் கடற்கரையில் முடிவடைந்தது. தெற்கிலிருந்து முன்னேறி வந்த நேச நாட்டுப் படைகள் அக்டோபர் முதல் வாரத்தில் இக்கோட்டினை அடைந்து தாக்குதலைத் தொடங்கின. அக்டோபர் 3ம் தேதி அதிகாலையில் பிரித்தானிய 8வது ஆர்மியின் படைப்பிரிவுகள் பைஃபெர்னோ ஆற்றைக் கடந்தன. பிரித்தானியக் கமாண்டோக்கள் கடல்வழியாக தெர்மோலியில் தரையிறங்கி அதனைக் கைப்பற்றினர். இத்தாக்குதலை எதிர்கொள்ள இத்தாலிய முனைக்கான ஜெர்மானிய தலைமைத் தளபதி ஆல்பர்ட் கெஸ்சல்ரிங் 16வது பான்சர் (கவச) டிவிசனை இப்பகுதிக்கு அனுப்பினார். மூன்று நாட்கள் கடுமையான சண்டைக்குப் பின்னர் பிரித்தானியர்கள் முறியடிக்கப்பட்டு பின்வாங்க வேண்டிய நிலை உருவானது. ஆனால் அதற்குள் புதிய துணைப்படைப்பிரிவுகள் பிரித்தானியர்களின் துணைக்கு அனுப்பப்பட்டன. அவற்றின் துணையுடன் ஜெர்மானியத் தாக்குதல் முறியடிக்கப்பட்டது. அக்டோபர் 12ம் தேதி வல்ட்டூர்னோ கோட்டின் கிழக்குப் பகுதியில் அமெரிக்க 5வது ஆர்மி தன் தாக்குதலைத் தொடங்கியது. இரு முனைத் தாக்குதல்களைச் சமாளிக்க இயலாமல் ஜெர்மானியர்கள் அடுத்த அரண்நிலையான பார்பரா கோட்டுக்குப் பின்வாங்கினர்.
# விக்கிப்பீடியா:உங்களுக்குத் தெரியுமா/மே 25, 2011

- திடீரென நீர்நிலையின் மேற்பரப்பில் திரட்சி அடையும் பாசிகளின் சேர்க்கை **பாசித்திரள்** (படம்) எனப்படுகிறது.
- எந்த ஒரு மெய்எண்ணையும் சுழியத்தால் வகுத்தால் கிடைப்பது **முடிவிலி** ( <math>\infty</math>)
- தமிழ்நாட்டுத் தேர்தல்களில் வாக்காளர்களுக்கு பெருமளவு பணம்வழங்கி வாக்குப் பெறும் முறை **திருமங்கலம் பார்முலா** என்றழைக்கப்படுகிறது.
- சப்பானின் டொயோடா நிறுவனத்தால் விரயங்களை நீக்கவும், முரண்களை தவிர்க்கவும், நடைமுறைகளின் மீது திணிக்கப்படும் அதிகப்படியான சுமைகளை நீக்கவும் உருவாக்கப்பட்ட **டொயோடா உற்பத்தி முறைமை** உலகமெங்கும் பரவலாக பயன்படுத்தப்படுகிறது
- 1944-1971 காலகட்டத்தில் உலகின் பெரும் முன்னேற்றமடைந்த நாடுகளிடையே வணிக மற்றும் பொருளியல் தொடர்புகளுக்காக ஏற்படுத்தப்பட்ட நிதி மேலாண்மை முறைமை **பிரெட்டன் வுட்சு முறைமை** என்றழைக்கப்பட்டது.
# எகிப்திய இசுலாமியப் போராட்டம்

**எகிப்திய இசுலாம் போராட்டம் ** அல்லது **எகிப்திய இசுலாமிய ஜிகாத்** (Egyptian Islamic Jihad, ) (**EIJ**), துவக்கத்தில் எளிமையாக **இசுலாமிய ஜிகாத்** (**الجهاد الإسلامي** மற்றும் *புனிதத்தலங்களுக்கான விடுதலைப் படை* (Liberation Army for Holy Sites)என்றெல்லாம் குறிப்பிடப்படுகின்ற இந்த இயக்கம் எகிப்த்தின் இசுலாமிய அடிப்படைவாதிகளால் 1970களிலிருந்து இயங்கி வருகிறது. இவர்களை "அல்-ஜிகாத்," "ஜிகாத் குழு", அல்லது "ஜிகாத் அமைப்பு", என்றும் ஊடகங்கள் குறிப்பிடுகின்றன.இக்குழு அல் கைடாவின் கூட்டாளி என்று ஐ.நாவால் உலகளவில் தடை செய்யப்பட்டுள்ளது. தவிர பல நாட்டு அரசுகளும் தனிப்பட்ட நிலையில் இந்த இயக்கத்தை தடை செய்துள்ளன. 1991ஆம் ஆண்டு முதல் இந்த இயக்கத்திற்கு தலைவராக அய்மன் அல் ஸவாஹிரி இருந்து வருகிறார்.  
இந்த இயக்கத்தின் முதன்மை நோக்கமாக எகிப்திய அரசை வெளியேற்றி இசுலாமிய சட்டங்களுட்பட்ட அரசை நிறுவுவதாக இருந்தது. பின்னர் இது எகிப்து மற்றும் பிற நாடுகளில் உள்ள ஐக்கிய அமெரிக்கா மற்றும் இசுரேல் அமைப்புகளை தாக்குமாறு விரிவாக்கப்பட்டது.  
இந்த இயக்கத்தின் போராளிகள் உலகளவில் பல்வேறு இடங்களில் கைது செய்யப்பட்டதால் முடங்கியுள்ளது. சூன் 2001 அன்று பல ஆண்டுகளாகவே ஒருங்கிணைந்து செயலாற்றிய அல் காயிதாவுடன் இணைந்து "காயிதா அல் ஜிகாத்" என அழைக்கப்பட்டது.
# அபுத் அல் ஜுமர்

**அபுத் அல் ஜுமர் ** (Abbud al-Zumar) (பிறப்பு 1947) ஓர் எகிப்திய இசுலாமிய அடிப்படை வாதி ஆவார். முன்னாள் எகிப்துப்படைத்துறையில் ஒற்றுப்படை கர்னலாக விளங்கிய ஜுமர் இசுலாமிய சட்டங்களின்படி அமைந்த அரசை விரும்பினார். மதசார்பற்ற அன்வர் சதாத் அரசுக்கு எதிராக எகிப்திய இசுலாமிய ஜிகாத்தை நிறுவி அதன் முதல் தலைவராக (அமீர்) விளங்கினார். காசா குறுநிலத்தில் செல்வச்செழிப்பான மற்றும் செல்வாக்கு மிக்க குடும்பத்தில் பிறந்தவர் ஜுமர்.  
அக்டோபர் 6, 1981ஆம் ஆண்டு அப்போதைய எகிப்தின் குடியரசுத் தலைவர் அன்வர் சதாத்தை கொலை செய்வதற்கு உடந்தையாக இருந்தமைக்காக கெய்ரோவில் கைது செய்யப்பட்டு வாழ்நாள் சிறைத்தண்டனை பெற்றார். இதற்கு முன்னர் பலமுறை தாமே கொலை செய்ய முயன்று தோல்வியுற்று தன்சிம் அல் ஜிகாத் என்பவருக்கு ஆயுதங்கள் ஏற்பாடு செய்துகொடுத்துக் கொலையை நிகழ்த்தினார். இவரது திட்டப்படி " நாட்டின் தலைவர்களைக் கொன்று படைத்துறை தலைமையகம் மற்றும் பாதுகாவல் பிரிவுகளை கையகப்படுத்தி தொலைதொடர்பு மற்றும் ஒலி/ஒளி ஊடகங்களை கட்டுக்குள் கொண்டுவந்து நாடு தழுவிய எழுச்சியின் மூலம் புதிய இசுலாமிய சமுதாயத்தைப் படைப்பதாகும்" செய்தி பரப்புரை நிறுவனம் ராய்ட்டர் இவரும் இவரது மச்சினர் தரக் அல் ஜுமரும் எகிப்தின் மிக முக்கியமான அரசியல் கைதிகள் என்று கூறுகிறது. மார்ச்சு 23, 2011 அன்று வெளியான தொலைக்காட்சி நேர்முகத்தில் சதாத்தின் கொலை 30 ஆண்டுகள் அவரைவிட கொடுங்கோல் ஆட்சி புரிந்த ஓசுனி முபாரக் ஆட்சிக்குவர காரணமாக அமைந்ததால், சதாத்தைக் கொன்றதற்கு எகிப்திய மக்களிடம் மன்னிப்புக் கோரினார். ஜுமர் தாம் நிறுவிய இயக்கம் முந்தையக் காலத்தில் வன்முறையில் இறங்கியது எனினும் தற்போதைய சூழலில் அமைதியாகவே மாற்றங்களைக் கொணர முடியும் எனக் கூறினார்.
# வார்ப்புரு:Film cover fur

. |The copy is of sufficient resolution for commentary and identification but lower resolution than the original cover. Copies made from it will be of inferior quality, unsuitable as artwork on pirate versions or other uses that would compete with the commercial purpose of the original artwork.}}
| Purpose = <noinclude>*Choose from Infobox / Header / Section / Other*</noinclude>
| Replaceability = As film cover art, the image is not replaceable by free content; any other image that shows the packaging of the film would also be copyrighted, and any version that is not true to the original would be inadequate for identification or commentary. }
|other_information = |}}| Use of the cover art in the article complies with Wikipedia and fair use under United States copyright law as described above.}}
}}<noinclude>  
</noinclude>
# தூதரகங்களின் பட்டியல், புரூணை

இது **புரூணை நாட்டுத் தூதரகங்களின் பட்டியல்**. எண்ணெய் வளம்மிக்க சிறிய நாடான புரூணை சில நாடுகளில் மட்டுமே தூதரகங்களைக் கொண்டுள்ளது. சில தூதரகங்கள் போர்னியோ நீள்வீடு(Borneo Longhouse) என்றழைக்கப்படும் ஒப்பீட்டளவில் ஒடுங்கிய கட்டடக்கலை அமைப்பைக் கொண்டுள்ளன.
# தூதரகங்களின் பட்டியல், புரூணை

## ஐரோப்பா

புரூணை தூதரகம்]]
-
- ப்ரஸ்ஸல்ஸ் (தூதரகம்)
-
- பரிஸ் (தூதரகம்)
-
- பெர்லின் (தூதரகம்)
-
- மாஸ்கோ (தூதரகம்)
-
- லண்டன் (உயர்பேராளர் ஆணையம்)
# தூதரகங்களின் பட்டியல், புரூணை

## வட அமெரிக்கா

-
- ஒட்டாவா (உயர்பேராளர் ஆணையம்)
-
- வாசிங்டன், டி. சி. (தூதரகம்)
# தூதரகங்களின் பட்டியல், புரூணை

## ஆப்பிரிக்கா

-
- கெய்ரோ (தூதரகம்)
-
- ரெபாட் (தூதரகம்)
# தூதரகங்களின் பட்டியல், புரூணை

## ஆசியா

-
- மனாமா (தூதரகம்)
-
- தாக்கா (உயர்பேராளர் ஆணையம்)
-
- புனோம் பென் (தூதரகம்)
-
- பீஜிங் (தூதரகம்)
- ஹொங்கொங் (துணைத் தூதரகம்)
-
- புது தில்லி (உயர்பேராளர் ஆணையம்)
-
- ஜகார்த்தா (தூதரகம்)
-
- தெஹ்ரான் (தூதரகம்)
-
- டோக்கியோ (தூதரகம்)
-
- அம்மான் (தூதரகம்)
-
- வியஞ்சான் (தூதரகம்)
-
- கோலாலம்பூர் (உயர்பேராளர் ஆணையம்)
- கூச்சிங் (துணைத் தூதரகம்)
- Kota Kinabalu (துணைத் தூதரகம்)
-
- யங்கோன் (தூதரகம்)
-
- மஸ்கட் (தூதரகம்)
-
- இஸ்லாமாபாத் (உயர்பேராளர் ஆணையம்)
-
- மனிலா (தூதரகம்)
-
- தோகா (தூதரகம்)
- (தாய்வான்)
- தாய்பெய் (Trade and Tourism Office)
-
- ரியாத் (தூதரகம்)
- ஜித்தா (துணைத் தூதரகம்)
-
- சிங்கப்பூர் (உயர்பேராளர் ஆணையம்)
-
- சியோல் (தூதரகம்)
-
- கொழும்பு (தூதரகம்)
-
- பாங்கொக் (தூதரகம்)
-
- அபுதாபி (தூதரகம்)
-
- ஹனோய் (தூதரகம்)
# தூதரகங்களின் பட்டியல், புரூணை

## ஓசியானியா

விலுள்ள புரூணை உயர்பேராளர் ஆணையம்]]
-
- கன்பரா (உயர்பேராளர் ஆணையம்)
# தூதரகங்களின் பட்டியல், புரூணை

## பன்முக அமைப்புகள்

- ஜெனீவா (ஐநா மற்றும் ஏனைய பன்னாட்டு நிறுவனங்களுக்கான நிரந்தர தூதுக்குழு)
- நியூயார்க் (ஐநாவுக்கான நிரந்தர தூதுக்குழு)
# வல்ட்டூர்னோ ஆறு

**வல்ட்டூர்னோ** (*Volturno*) ஆறு தென் மத்திய இத்தாலியில் பாயும் ஒரு ஆறு. அப்பென்னைன் மலைத் தொடரில் உற்பத்தில் ஆகும் இவ்வாறு 175 கி.மீ. தூரம் ஓடி நாபொலி நகரருகே திரேனிய கடலில் கலக்கின்றது. ரோம் நகருக்கு தெற்கே அமைந்துள்ள இயற்கை அரண்களுள் ஒன்றாக உள்ளதால் இவ்வாறு வரலாற்றில் இராணுவ முக்கியத்துவம் வாய்ந்ததாக இருந்துள்ளது.
# நந்தி மலை

**நந்தி மலை** இந்தியா, கர்நாடகத்தின் சிக்கபள்ளாபூர் மாவட்டத்திலுள்ள ஒரு மலை. தென் பெண்ணை , பாலாறு , ஆர்க்காவதி ஆறு போன்ற ஆறுகள் இந்த மலையிலிருந்து உற்பத்தியாகின்றன. சிக்கபள்ளாபூர் நகரத்திலிருந்து 10 கிலோமீட்டர் தொலைவில் அமைந்துள்ள இம்மலை, பெங்களூரிலிருந்து 60 கிலோமீட்டர் தொலைவில் உள்ளது.
# நந்தி மலை

## பெயர்க்காரணம்

நந்தி மலை என்னும் பெயர் ஏற்பட்டதற்கான காரணம் குறித்துப் பல கதைகள் உள்ளன. சோழர் காலத்தில் இம்மலை ஆனந்தகிரி என அழைக்கப்பட்டது. யோக நந்தீசுவரர் இங்கே தவம் செய்த காரணத்தால் இம்மலைக்கு நந்தி மலை எனப் பெயர் வந்தது என்று கூறுவதுண்டு. இம்மலை உச்சியில் சோழர்கள் கட்டிய போக நந்தீசுவரர் கோவில் உள்ளது. இம்மலை துயில்கொள்ளும் நந்தியின் உருவத்தில் இருப்பதால் இம்மலைக்கு நந்திமலை என்ற பெயர் ஏற்பட்டிருக்கலாம் என்ற கருத்தும் உண்டு.
# விக்கிப்பீடியா:குறுந்தொடுப்பு

## நோக்கம்

தமிழ் விக்கிப்பீடியா பக்கங்களுக்கான தொடுப்புகளை படியெடுத்து மின்னஞ்சல் மூலமாக அனுப்பும் போதோ, பிற தளங்களில் இடும் போது நீண்ட தொடர் வருவதைத் தவிர்க்கும் வகையில் குறுந்தொடுப்பு நுட்பம் சேர்க்கப் பட்டுள்ளது. எ.கா. ஆலமரத்தடி பக்கத்துக்கு பின்வரும் தொடுப்பினை கொடுக்க வேண்டும் : http://ta.wikipedia.org/wiki/%E0%AE%B5%E0%AE%BF%E0%AE%95%E0%AF%8D%E0%AE%95%E0%AE%BF%E0%AE%AA%E0%AF%8D%E0%AE%AA%E0%AF%80%E0%AE%9F%E0%AE%BF%E0%AE%AF%E0%AE%BE:%E0%AE%86%E0%AE%B2%E0%AE%AE%E0%AE%B0%E0%AE%A4%E0%AF%8D%E0%AE%A4%E0%AE%9F%E0%AE%BF
இதற்கு பதில் குறுந்தொடுப்பாக http://tawp.in/r/262 மட்டும் கொடுத்தால் போதும். இதை உலாவி முகவரிப் பட்டையில் இட்டாலே த.விக்கி ஆலமரத்தடிக்கு வந்துவிடும். ஒருங்குறி எழுத்துதொடர்கள் வரும் தமிழ் போன்ற மொழிகளின் தொடுப்புகளை சுருக்க இது உதவியாக உள்ளது.
# விக்கிப்பீடியா:குறுந்தொடுப்பு

## நுட்பம்

இது :en:User:Mountain :en:Nodejs கொண்டு செய்த shortify வழங்கி மென்பொருள் கொண்டு இயங்குகிறது. இதனை யுவராஜ் பாண்டியன் தன் அமேசான்.காம் மேகக்_கணினியில் நிறுவி, சிறு மாற்றங்களை செய்தார். தொடுப்புகளை பக்கங்களில் காண்பிக்க பயனர்:Logicwiki/shorturl.js என்ற யாவாசிகிரிப்டு நிரல் மீடியாவிக்கி vector தோலில் சேர்க்கப்பட வேண்டும். பக்க குறியீட்டு எண்ணை (pageid) 64 அடி எண்ணுரு எண்ணாக மாற்றி குறுந்தொடுப்பு உருவாக்கப்படுகிறது.குறுந்தொடுப்பு அழைக்கப்படும் பொழுது வழங்கி 64 அடி எண்ணை 10 அடிக்கு மாற்றி சரியான பக்கத்தை காண்பிக்கிறது. இது இப்பொழுது பயனர்:Logicwikiயின் http://tawp.in என்ற முகவரியில் நிறுவப்பட்டுள்ளது. இதனை மீடியாவிக்கி நீட்சியாக :mw:Extension:ShortUrl யுவிபாண்டா மாற்றி பிற தமிழ் விக்கித்திட்டங்களுக்கும் நிறுவ திட்டமிடப்பட்டது. ஆனால் விக்கிநுட்ப பயனர்கள் பக்க குறியீட்டு எண்ணை பயன்படுத்துவது சிறப்பாக இருக்காது என எண்ணுகிறார்கள்.(பார்க்க மடலிழை). கூடிய விரைவில் மாற்று வழி ஆராய்ந்து தக்க மாற்றங்கள் செய்யப்பட்டு பிற திட்டங்களில் குறுந்தொடுப்பு நுட்பம் அறிமுக படுத்தப்படும்.
# விக்கிப்பீடியா:குறுந்தொடுப்பு

## நுட்பம்

### நிகழ்நிலை

- 28-மே-2011 : :mw:Extension:ShortUrl நிரல் மாற்றங்கள் செய்யப்பட்டன. விரைவில் இந்த நீட்சி உபயோகத்தில் வரும்.
- 30-மே-2011 : வழு இற்றைப்படுத்தப்பட்டது.
# விக்கிப்பீடியா:குறுந்தொடுப்பு

## இதைப் போல

- ஆங்கில விக்கியின் பக்க தலைப்புகள் கொண்டு தொடுப்புகள் தேவை. எ.கா : http://ta.wikipedia.org/wiki/Special:EnURL/World_War_II இரண்டாம்_உலகப்_போர் பக்கத்தை காண்பிக்க வேண்டும்
- இதன் விக்கியில்லா பதிப்பு tawp.in/en முகவரியில் தற்பொழுது நிருவப்பட்டுள்ளது. http://tawp.in/en/World_War_II இரண்டாம்_உலகப்_போர் பக்கத்தை காண்பிக்கும். ஸ்ரீகாந்த் 17:27, 11 ஆகத்து 2011 (UTC)
- தலைப்புகளின் எழுத்துப்பெயர்ப்பு வார்த்தைகள் கொண்டும் தொடுப்புகள் தேவை. எ.கா : http://ta.wikipedia.org/wiki/Special:TransliteratedURL/Aalamaraththadi ஆலமரத்தடி பக்கத்தை காண்பிக்க வேண்டும்
# விக்கிப்பீடியா:குறுந்தொடுப்பு

## ஈடுபட்டோர்

- யுவராஜ் பாண்டியன் -- http://yuvi.in -- ஆக்கம், வழங்கி
- சோடாபாட்டில் -- சோதனை, நிருவாகப் பணிகள்
- ஸ்ரீகாந்த் -- ஊக்கம்,ஊக்கம்,ஆக்கம்,google வழங்கி கணக்கு
பி.கு :- tawp.in முகவரி (இந்த இணைய முகவரி தமிழ் விக்கி சமூகத்துடையது, தற்பொழுது பயனர்:Logicwiki யிடம் உள்ளது, தேவைப்படின் மாற்றிக் கொள்ளலாம்.)
# விக்கிப்பீடியா:குறுந்தொடுப்பு

## Support to install mw:Extension:ShortUrl on tamil wiki projects

It has been proposed to install the mw:Extension:ShortUrl to provide short url facility(replacing the tawp.in shorturl external installation) on tamil wiki projects(Wikipedia,Wiktionary,Wikinews). Find below the consensus of Community.
- **Support** ஸ்ரீகாந்த் 09:01, 28 மே 2011 (UTC)
- **Support** --சோடாபாட்டில்<sup>உரையாடுக</sup> 09:32, 28 மே 2011 (UTC)
- **Support**. Useful Extension. Congrats to the developer(s). -- மாகிர் 09:41, 28 மே 2011 (UTC)
- **Support**. This extension will be useful for all Indic languages too--இரவி 09:47, 28 மே 2011 (UTC)
- **Support**. Useful tool. Thanks.--Kanags <sup>\உரையாடுக</sup> 10:06, 28 மே 2011 (UTC)
- **Support**. Very useful for Non-Italic scripts. --**<b>சூர்யபிரகாசு.ச.அ.</b>** **<sup><small>உரையாடுக...</small></sup>** 10:27, 28 மே 2011 (UTC)
- **Support** Very useful extension that will help spread Tamil (and other) wiki articles on social networks like Twitter and FaceBook as well as on blogs. -- சுந்தர் <sup>\பேச்சு</sup> 10:42, 28 மே 2011 (UTC)
- **Support**. Quite useful and innovative. Well done developers.--மணியன் 10:50, 28 மே 2011 (UTC)
- **Support**. Very useful! --செல்வா 17:30, 28 மே 2011 (UTC)
- **Support**. --கலை 11:18, 29 மே 2011 (UTC)
- **Support**.
- **Support**. Very helpful. --பவுல்-Paul 02:01, 12 ஆகத்து 2011 (UTC)
# விக்கிப்பீடியா:குறுந்தொடுப்பு

## வழு

இது போன்ற பெரிய கட்டுரைகளின் பெயர்கள் முறிந்துவிடுகின்றன. இது வழுவா? இல்லை வேறேதேனும் குறைபாடா? --**<b>சூர்யபிரகாசு</b>** **<sup><small>உரையாடுக...</small></sup>** 06:38, 8 திசம்பர் 2011 (UTC)
# விக்கிப்பீடியா:குறுந்தொடுப்பு

## தொடர்பு

குறுந்தொடுப்பு பற்றி மேலும் அறிய,எதேனும் கோளாறு எற்பட்டால் தொடர்பிற்கு
- பயனர்:Logicwiki ஸ்ரீகாந்த் -- மின்னஞ்சல்:- srik புள்ளி lak என்ற gmail புள்ளி com
- :mw:User:Yuvipanda யுவராஜ் பாண்டியன் -- மின்னஞ்சல்:- yuvipanda என்ற gmail புள்ளி com
# அலன் ஹில்

**அலன் ஹில்** (*Allen Hill*, பிறப்பு: நவம்பர் 14 1843, இறப்பு: ஆகத்து 28 1910) இங்கிலாந்து அணியின் துடுப்பாட்டக்காரர் ஆவார். இவர் இரண்டு தேர்வுத் துடுப்பாட்டப் போட்டிகளிலும், 193 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1877 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஆர்தர் ஹில்

**ஆர்தர் ஹில்** (*Arthur Hill*, பிறப்பு: சூலை 26 1871, இறப்பு: செப்டம்பர் 6 1950) இங்கிலாந்து அணியின் துடுப்பாட்டக்காரர் ஆவார். இவர் மூன்று தேர்வுத் துடுப்பாட்டப் போட்டிகளிலும், 221 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1896 ம் ஆண்டில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# மால்கம் ஹில்டன்

**மால்கம் ஹில்டன்** (*Malcolm Hilton*, பிறப்பு: ஆகத்து 2 1928, இறப்பு: சூலை 8 1990) இங்கிலாந்து அணியின் துடுப்பாட்டக்காரர். இவர் நான்கு தேர்வுத் துடுப்பாட்டப் போட்டிகளிலும், 270 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1950 - 1952 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஜார்ஜ் ஹர்ஸ்ட்

**ஜார்ஜ் ஹர்ஸ்ட் ** (*George Hirst*, பிறப்பு: செப்டம்பர் 7 1871, இறப்பு: மே 10 1954) இங்கிலாந்து அணியின் துடுப்பாட்டக்காரர். இவர் 24 தேர்வுத் துடுப்பாட்டப் போட்டிகளிலும் , 826 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1897 - 1909 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# பில் ஹிட்ச்

**பில் ஹிட்ச்** (*Bill Hitch*, பிறப்பு: மே 7 1886, இறப்பு: சூலை 7 1965) இங்கிலாந்து அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும், 350 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1933 - 1935 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ரொபின் ஹோப்ஸ்

**ரொபின் ஹொப்ஸ்** (*Robin Hobbs*, 8 மே 1942 – 17 மார்ச் 2024) இங்கிலாந்து அணியின் துடுப்பாட்டக்காரர். இவர் ஏழு தேர்வுத் துடுப்பாட்டப் போட்டிகளிலும், 440 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1967 - 1971 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# மேத்தியூ ஹோகார்ட்

**மேத்தியூ ஹோகார்ட்** (*Matthew Hoggard*, பிறப்பு: திசம்பர் 31 1976 ), இங்கிலாந்து அணியின் துடுப்பாட்டக்காரர். இவர் 67 தேர்வுத் துடுப்பாட்டப் போட்டிகளிலும், 26 ஒருநாள் பன்னாட்டுத் துடுப்பாட்டப் போட்டிகளிலும் 188 முதல்தர துடுப்பாட்டப் போட்டிகளிலும், 129 ஏ-தர துடுப்பாட்டப் போட்டிகளிலும் கலந்து கொண்டுள்ளார். கலந்து கொண்டுள்ளார். இவர் 2000 - 2008 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# எரிக் ஹோலிஸ்

** எரிக் ஹோலிஸ்** (*Eric Hollies*, பிறப்பு: சூன் 5, 1912, இறப்பு: ஏப்ரல் 16, 1981) இங்கிலாந்து அணியின் துடுப்பாட்டக்காரர் ஆவார். இவர் 13 தேர்வுத் துடுப்பாட்டப் போட்டியிலும், 515 முதல்தர துடுப்பாட்டப் போட்டிகளிலும் கலந்து கொண்டுள்ளார். இவர் 1935 - 1950 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டியில் பங்குகொண்டார்.
# ஆடம் ஹொலியோக்

**ஆடம் ஹொலியோக்** (*Adam Hollioake*, பிறப்பு: செப்டம்பர் 5 1971) என்பவர் இங்கிலாந்து அணியின் துடுப்பாட்டக்காரர் ஆவார். இவர் நான்கு தேர்வுத் துடுப்பாட்டப் போட்டிகளிலும், 35 ஒருநாள் பன்னாட்டுத் துடுப்பாட்டப் போட்டிகளிலும் 173 முதல்தர துடுப்பாட்டப் போட்டிகளிலும், 284 ஏ-தர துடுப்பாட்டப் போட்டிகளிலும் கலந்து கொண்டுள்ளார். கலந்து கொண்டுள்ளார். இவர் 1997 - 1998 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# பின் ஹொலியோக்

**பின் ஹொலியோக்** (*Ben Hollioake*, பிறப்பு: நவம்பர் 11 1977, இறப்பு: மார்ச்சு 23 2002), இங்கிலாந்து அணியின் துடுப்பாட்டக்காரர். இவர் இரண்டு தேர்வுத் துடுப்பாட்டப் போட்டிகளிலும், 20 ஒருநாள் பன்னாட்டுத் துடுப்பாட்டப் போட்டிகளிலும் 75 முதல்தர துடுப்பாட்டப் போட்டிகளிலும், 136 ஏ-தர துடுப்பாட்டப் போட்டிகளிலும் கலந்து கொண்டுள்ளார். கலந்து கொண்டுள்ளார். இவர் 1997 - 1998 ஆண்டுகளில், இங்கிலாந்து தேசிய அணி உறுப்பினராக தேர்வுத் துடுப்பாட்டப் போட்டிகளில் பங்குகொண்டார்.
# அனைத்துலக குடிசார் மற்றும் அரசியல் உரிமைகள் உடன்படிக்கை

**அனைத்துலக குடிசார் மற்றும் அரசியல் உரிமைகள் உடன்படிக்கை** (International Covenant on Civil and Political Rights) என்பது, 1966 ஆம் ஆண்டு டிசம்பர் மாதம் 16 ஆம் தேதி ஐக்கிய நாடுகள் பொதுச்சபையால் ஏற்றுக்கொள்ளப்பட்ட ஒரு பல தரப்பு ஒப்பந்தம் ஆகும். இது 1976 மார்ச் 23 ஆம் தேதி நடைமுறைக்கு வந்தது. இந்த ஒப்பந்தம் இதன் பங்காளர்கள் தனியாட்களுடைய குடிசார் உரிமைகளையும், அரசியல் உரிமைகளையும் மதிப்பதாக உறுதியளிக்கிறது. வாழும் உரிமை, மத சுதந்திரம், பேச்சுச் சுதந்திரம், கூடுவதற்கான சுதந்திரம், தேர்தல் உரிமை, தக்க சட்டமுறைகளுக்கும், நேர்மையான விசாரணைக்குமான உரிமை என்பன மேற்படி குடிசார், அரசியல் உரிமைகளுக்குள் அடங்குகின்றன. 2010 ஆம் ஆண்டு டிசம்பர் மாத நிலவரப்படி இவ்வொப்பந்தத்துக்கு 167 பங்காளர்கள் இருப்பதுடன் 72 நாடுகள் கைச்சாத்தும் இட்டுள்ளன.  
அனைத்துலக குடிசார் மற்றும் அரசியல் உரிமைகள் உடன்படிக்கை, மனித உரிமைகளுக்கான பன்னாட்டுச் சட்டமூலத்தின் ஒரு பகுதியாகும். பொருளாதார, சமூக, பண்பாட்டு உரிமைகளுக்கான பன்னாட்டு ஒப்பந்தம், அனைத்துலக மனித உரிமைகள் சாற்றுரை என்பன இச் சட்டமூலத்தில் மற்றப் பகுதிகள். இந்த ஒப்பந்தம் மனித உரிமைகள் குழுவினால் கண்காணிக்கப்பட்டு வருகிறது. இவ்வொப்பந்தத்தில் கூறப்பட்டுள்ள உரிமைகள் எவ்வாறு நடைமுறைப்படுத்தப்படுகின்றன என்பது குறித்த உறுப்பு நாடுகளின் அறிக்கைகளை இந்தக் குழு ஆய்வு செய்கிறது. ஒப்பந்தத்தில் கையெழுத்திட்ட நாடுகள் அதன் பின்னர் ஒரு ஆண்டு காலத்தில் ஒரு அறிக்கையை அளிக்க வேண்டும் பின்னர் குழு கேட்கும்போது இந்நாடுகள் அறிக்கைகளை அளிக்க வேண்டும். பொதுவாக நான்கு ஆண்டுகளுக்கு ஒருமுறை இது நிகழும்.
# அடவு (பரதநாட்டியம்)

பரதநாட்டியத்தில் **அடவு** என்பது ஆடலின் ஆதாரப்பகுதியைக் குறிக்கும். நாட்டியம் பயிலத் தொடங்கும் ஒருவருக்கு பயிற்சி போன்று இவ் அடவு விளங்குகின்றது. தமிழில் ஆடல் என்ற அடிப்படைச் சொல்லைக் கொண்டது அடவு. அடவு என்பதனை தெலுங்கில் அடுகு என்று அழைப்பர். அடுகு என்றால் பாதத்தின் ஓர் அடி என்பது இதன் பொருளாகும்.அடவு என்னும் சொல் முன்னர் சமஸ்கிருதத்தில் கரணம் எனக் கூறப்பட்டது. இவ் இரண்டு சொற்களின் பொருள் ஒன்று தான். ஆனால் இன்று பாவனையில் உள்ள அடவுகள் வேறு கரணம் என்ற சொல்லில் வழங்கும் 108 கரணங்கள் வேறு.
அடவு என்னும் சொல் தமிழ்நாட்டில் மட்டும் அன்றி ஆந்திரா, கர்நாடகம், கேரளம் போன்ற தேசங்களிலும் இன்று வரை உபயோகிக்கப்படுகின்றது. ஒரு மொழியில் வாக்கியங்கள் எவ்வாறு முக்கியமானதாக விளங்குகின்றதோ அது போல நடனத்திற்கு அடவுகள் விளங்குகின்றன. அடவு என்பது நிலை (ஸ்தானம்), பாதபேதங்கள் (சாரி), முத்திரைகள் (ஹஸ்தங்கள்) என்ற மூன்று அம்சங்களையும் உள்ளடக்கியதாகும்.
பரதநாட்டியத்தில் பல பாணிகள் உள்ளமையால் ஒவ்வொரு பாணிகளிலும் வித்தியாசமான அடவுகள் உள்ளன. பல அடவுகள் ஒரே மாதியாக இருந்தாலும் அவை வேறு வேறு பெயர்களாலும் அழைக்கப்படுகின்றன.அத்துடன் எண்ணிக்கையிலும் மாறுபாடுடையவையாகவும் காணப்படுகின்றன. பரதநாட்டியத்தில் பல அடவுகள் உள்ளன.
# அடவு (பரதநாட்டியம்)

## அடவுகள்

| அடவு | எண்ணிக்கை | தாளம் |
| --- | --- | --- |
| தட்டடவு | 8 | ஆதி தாளம்,சதுஸ்ர ரூபக தாளம் |
| நாட்டடவு | 8 | ஆதி தாளம் |
| தாதெய்தெய்த அடவு | 4 | ஆதி தாளம் |
| குதித்துமெட்டடவு | 4 | ஆதி தாளம் |
| தெய்யா தெய்யி அடவு | 4 | ஆதி தாளம் |
| தத்தெய்தாம் அடவு | 5 | ஆதி தாளம் |
| மண்டியடவு | 4 | சதுஸ்ட ரூபக தாளம் |
| தத்தெய்தாஹா அடவு | 4 | சதுஸ்ட ரூபக தாளம்,ஆதி தாளம் |
| தித்தெய்ந்த தாதெய் அடவு 3 | 2 | ஆதி தாளம் |
| தெய்தெய்தத்தா அடவு | 1 | ஆதி தாளம்,(சதுஸ்ட ரூபக தாளம்) |
| சறுக்கல் அடவு | 1 | ஆதி தாளம் |
| கர்த்தரி அடவு | 1 | ஆதி தாளம் |
| உத்சங்க அடவு | 1 | ஆதி தாளம் |
| தித்தித்தெய் அடவு | 1 | ஆதி தாளம் |
| தெய்தெய்திதிதெய் அடவு | 1 | ஆதி தாளம் |
| தாஹதஜெம்தரிதாஅடவு | 1 | 1சதுஸ்ட ரூபக தாளம் |
| ததிங்கிணதொம் | 1 | சதுஸ்ட ரூபக தாளம் |
| கிடதக்கதரிகிடதொம் | 1 | சதுஸ்ட ரூபக தாளம் |
| தட்டுமெட்டடவு(பஞ்சநடை) | 5 | 5ஐந்து ஜாதிகளில் |
| மெய்யடடவு | - | } |  
- *பரதக்கலை கோட்பாடு*, டாக்டர் பத்மா சுப்ரமணியம்- 2005 டிசம்பர் [பதிப்பு 6]
- பரதநாட்டியம் செய்முறை தாள விளக்கம்- திருமதி சிறீதேவி கண்ணதாசன் B.FA(Dance)dip.in.Ed-2007
- பைங்கலை பரதக்கலை- சுபாஷிணி பத்மநாதன்-2006
- ஆசிரியர் கைநூல்[தரம்6-தரம்13] -தேசிய கல்வி நிறுவகம் கொழும்பு- இலங்கை
# அகத்திணையில் உரையாடுவோர்

தொல்காப்பியத்தில் அகத்திணையியல், களவியல், கற்பியல் ஆகிய மூன்று இயல்களில் அகத்திணைச் செய்திகள் சொல்லப்படுகின்றன. அவற்றில் யார் யார், எப்போது, என்ன பேசுவர் என்னும் செய்திகள் தொகுக்கப்பட்டுள்ளன. இவற்றை அடிப்படையாகக் கொண்டு அகநானூறு, ஐங்குறுநூறு, கலித்தொகை, குறுந்தொகை, நற்றிணை ஆகிய நூலிலுள்ள பாடல்களை அணுகுதல் வேண்டும்.  
1. அறிவர் கூற்று
1. கண்டோர் கூற்று
1. காமக் கிழத்தியர் கூற்று
1. செவிலி கூற்று
1. தந்தை கூற்று
1. தலைவன் (கிழவோன்) கூற்று
1. தலைவி (கிழவோள்) கூற்று
1. தன்னை (தன் அண்ணன்) கூற்று
1. தோழி கூற்று
1. நற்றாய் கூற்று
1. பாங்கன் கூற்று
1. மற்றவர் கூற்று
1. வாயிலோர் கூற்று  
ஆகியவை அந்தப் பெருமக்களின் உரையாடல்கள்.
# அகத்திணை வாயில்கள்

தலைவன்-தலைவி மாட்டு நல்லுறவு அமையத் தூது செல்வோரை **அகத்திணை வாயில்கள்** என்பர்.  
தலைவனும் தலைவியும் தம் உள்ளத்துள் உணர்ந்து அனுபவிக்கும் இன்பம் இத்தன்மையுடையது எனப் பிறர்க்கு விளக்க இயலாததாக இருப்பது. தம்முள்ளும் ஒருவர்க்கொருவர் விளக்க இயலாததாக இருப்பது. ஆகவே காதல் ஒழுக்கத்தை ‘அகம்’ என்றது மிகவும் பொருத்தமாகும். ‘அகம்’ என்பதை ‘ஆகுபெயர்’ என்றார் நச்சினார்க்கினியர். அகம் என்பது அகத்தே (உள்ளத்தே) நிகழும் இன்பத்திற்கு ஆகி வந்தது என்பது அவர் கருத்து.  
இது தலைவன்-தலைவி உறவாக அமையின் போற்றப்படும், அதுவும் திருமணத்துக்கு முன் அமையும் களவு வாழ்க்கை சிலருக்கோ பலருக்கோ தெரியும்படியாக வெளிப்பட்டால் அச்செய்தி ஊரெங்கும் மெல்ல பரவுவதை அலர் என்பர். அது தலைமக்களின் களவு வாழ்க்கையை முடிபு பெறச் செய்து கற்பு வாழ்க்கைக்கு அடித்தளம் இட்டுவிடும் இருப்பினும் தலைவன்-பரத்தை உறவு பழிக்கப்படும். தலைவன் தலைவி இருவரின் ஒழுக்கத்தைக் கட்டமைக்கும் தன்மைக்கு உரியவர்கள் அகத்திணை வாயில்கள் எனப்படுவர்.  
இந்த வாயில்கள் யார் யார் எனத் தொல்காப்பியர் பட்டியலிட்டுக் காட்டுகிறார். <sup>(கற்பியல் 52)</sup>
1. தோழி,
1. தாய்,
1. பார்ப்பான்,
1. பாங்கன்,
1. பாணன்,
1. பாடினி,
1. இளையர்,
1. விருந்தினர்,
1. கூத்தர்,
1. விறலியர்,
1. அறிவர்,
1. கண்டோர்  
என்னும் 12 பேர் வாயில்கள். இவர்களை வீட்டுக்குள் நுழைய இடம் தரும் வாயிலோடு ஒப்பிடலாம்.
# அகத்திணை வாயில்கள்

## காண்க

- அகத்திணை மாந்தர்
# வேப்பம்பட்டு

**வேப்பம்பட்டு** என்பது தமிழ்நாட்டின் திருவள்ளூர் மாவட்டத்தில் உள்ள ஒரு நகராட்சி ஆகும். இது சென்னையின் புறநகர்ப் பகுதிகளுள் ஒன்றாக உள்ளது.  
இது சென்னை சென்ட்ரல் இரயில் நிலையத்தில் இருந்து சுமார் 32 கிலோ மீட்டர் தொலைவில் அமைந்துள்ளது. பல புகழ்பெற்ற கல்வி நிறுவனங்கள் அமைந்துள்ளன. இவ்வூரானது சிறந்த ஊராட்சிக்கான விருதும் பெற்றுள்ளது. சென்னை சென்ட்ரலில் இருந்து தினமும் 61 மின்சார இரயில்கள் இந்நிருத்தம் வழியாக திருவள்ளுர் - அரக்கோணம் - திருத்தணி வரை செல்கின்றன. அதே போல் இங்கு இருந்து 61 இரயில்கள் தினமும் சென்னை சென்ட்ரல் ரயில் நிலையத்திற்கு செல்கின்றன. 11 மின்சார இரயில்கள் வேளச்சேரி வரை செல்கின்றன.
# வேப்பம்பட்டு

## நிருவாகம்

பேரூராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் நகராட்சியாக தரம் உயர்த்தப்பட்டது.
# பட்டாபிராம்

**பட்டாபிராம்** சென்னை நகரின் புறநகர் பகுதிகளில் ஒன்று. இது திருவள்ளூர் மாவட்டம், ஆவடி வட்டம், ஆவடி மாநகராட்சி எல்லையின் கீழ் வருகிறது. சென்னை சென்டிரல் இரயில் நிலயத்திலிருந்து 25 கி.மீ தூரத்தில் உள்ளது.
# பட்டாபிராம்

## தொழினுட்பப் பூங்கா

பட்டாபிராமில் 235 கோடி மதிப்பில், 5.60 இலட்சம் சதுர அடியில், சென்னையை அடுத்து, இரண்டாவது தொழில்நுட்ப பூங்கா அமைக்க, 1 சூன் 2020 அன்று தமிழக முதல்வர் எடப்பாடி க. பழனிசாமி துவக்க விழாவிற்கு அடிக்கல் நாட்டினார்.
# பட்டாபிராம்

## பொது போக்குவரத்து

### பேருந்து வசதி

சென்னை மாநகர போக்குவரத்துக் கழகம் மூலம் நகரின் அனைத்து பகுதிகளையும் இணைக்கும் வகையில் பேருந்து வசதி உள்ளது.
# பார்பரா கோடு

**பார்பரா கோடு** (*Barbara Line*) என்பது இரண்டாம் உலகப் போரின் போது இத்தாலியில் ஜெர்மானியர்களால் உருவாகப்பட்ட ஒரு பாதுகாவல் அரண்கோடு.  
செப்டம்பர் 1943ல் நேச நாடுகள் இத்தாலி மீது படையெடுத்தன. தெற்கு இத்தாலியில் தரையிறங்கியிருந்த நேச நாட்டுப் படைகள், அம்மாத இறுதிக்குள் தெற்கு இத்தாலி முழுவதையும் கைப்பற்றின. ஜெர்மானியப் படைகள் வடக்கு நோக்கிப் பின்வாங்கின. நேச நாட்டுப் படை முன்னேற்றத்தைத் தடுத்து நிறுத்துவதற்காக ரோம் நகருக்குத் தெற்கே பல அரண் கோடுகளை ஜெர்மானியர்கள் உருவாக்கியிருந்தனர். இத்தாலியின் புவியியல் அமைப்பு இதற்கு சாதகமாக இருந்தது. இப்படி அமைக்கப்பட்ட அரண் கோடுகளில் தெற்கிலிருந்து இரண்டாவதாக இருந்தது பார்பரா கோடு. இது வல்ட்டூர்னோ கோட்டிலிருந்து வடக்கே 10-20 மைல் தூரத்திலும், குசுத்தாவ் கோட்டுக்குத் தெற்கே கிட்டத்தட்ட அதே தூரத்திலும் அமைந்திருந்தது. கிழக்கு-மேற்காக அமைந்திருந்த இது கிழக்கு ஓரத்தில் டிரிக்னோ ஆற்றை ஒட்டி அமைந்திருந்தது. இதில் பெருவாரியாக அரணாக்கப்பட்ட குன்றுஉச்சி படைநிலைகள் இடம் பெற்றிருந்தன.  
வல்ட்டூர்னோ கோட்டிலிருந்து பின்வாங்கிய ஜெர்மானியப் படைகள் அக்டோபர் 12 ம் தேதி பார்பரா கோட்டினை அடைந்தன. அவற்றைப் பின் தொடர்ந்து வந்த அமெரிக்க 5வது ஆர்மியும் பிரித்தானிய 8வது ஆர்மியும் மூன்று வாரங்கள் கழித்து பார்பரா கோட்டை அடைந்தன. இத்தாலியப் படையெடுப்பு தொடங்கியதிலிருந்து அவை வேகமாக முன்னேறி வந்ததால், அவற்றின் தளவாட வழங்கலை சீரமைக்கும் கட்டாயம் ஏற்பட்டிருந்தது. இதற்கும் சிதறியிருந்த படைப்பிரிவுகளை ஒருங்கிணைக்கவும் இக்கால அவகாசம் தேவைப்பட்டது. நவம்பர் முதல் வாரத்தில் 5வது ஆர்மி மேற்கிலும் 8வது ஆர்மி கிழக்கிலும் பார்பரா கோட்டைத் தாக்கின. திட்டமிட்டபடி ஜெர்மானியப் படைகள் மேற்கில் பெர்னார்ட் கோட்டிற்கும் கிழக்கில் குசுத்தாவ் கோட்டிற்கும் பின் வாங்கின.
# இக்ரஃ (சிற்றிதழ்)

**இக்ரஃ** இது கொழும்பிலிருந்து வெளிவந்த ஒரு மாத இதழாகும்.
# இக்ரஃ (சிற்றிதழ்)

## ஆசிரியர்

- மானா மக்கீன்.
# இக்ரஃ (சிற்றிதழ்)

## பொருள்

இக்ரஃ என்றால் "ஓதுவீராக" என்று பொருள். இசுலாமியர்களின் புனித வேதநூலான அல்குர்ஆனின் இறைவனால் இறக்கப்பட்ட ஆரம்ப வேத வாக்கு இதுவாகும்.
# இக்ரஃ (சிற்றிதழ்)

## உள்ளடக்கம்

ஓர் இசுலாமிய இதழ் என்ற அடிப்படையில் இசுலாமிய ஆக்கங்களுக்கும், இசுலாமிய இலக்கிய ஆக்கங்களுக்கும் இவ்விதழ் முக்கியத்துவம் கொடுத்திருந்தது. மாணவர்களின் கல்வித்திட்டத்தை அடிப்படையாகக் கொண்டு கல்விசார் ஆக்கங்களையும் இது உள்வாங்கியிருந்தது.
# இக்ரஃ (சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# ஜித்தா

**ஜித்தா ** என்பது சவூதி அரேபியாவில் செங்கடலின் கடற்கரையோரத்தில் அமைந்துள்ள ஓர் நகரமாகும். மேற்கு சவூதி அரேபியாவின் முக்கியமான வணிக மையமும் ஆகும். மக்கா மாவட்டத்தின் மிகப் பெரும் நகரமாகவும், செங்கடல் துறைமுகங்களில் மிகப் பெரியத் துறைமுக நகரமாகவும், சவூதி அரேபியாவின் தலைநகர் ரியாத்தை அடுத்து இரண்டாவது மிகப் பெரும் நகரமாகவும் விளங்குகிறது. ஜித்தாவின் தற்போதைய மக்கள்தொகை 3.2 மில்லியனாக உள்ளது.
இசுலாமியர்களின் மிகுந்த புனிதத் தலமான மக்காவிற்குச் செல்லும் வாயிலாக ஜித்தா விளங்குகிறது. அடுத்து புனிதமிக்க மதீனா செல்லவும் இதுவே வழியாகும்.
# இலங்கை சோனகர் (இதழ்)

**இலங்கை சோனகர்** இலங்கை, கொழும்பிலிருந்து 1935ம் ஆண்டில் வெளிவந்த ஒரு வார இதழாகும்.
# இலங்கை சோனகர் (இதழ்)

## சிறப்பு

சோனகர் எனப்படுவோர் இலங்கையில் வாழும் இசுலாமியர்களைக் குறிக்கும் ஒரு சொல்லாகும். எனவே, இலங்கை இசுலாமியர்கள் சார்பாக இவ்விதழ் வெளிவந்துள்ளது.
# இலங்கை சோனகர் (இதழ்)

## உள்ளடக்கம்

இவ்விதழில் இலங்கை இசுலாமியர்கள் தொடர்பான பல்வேறு செய்திகளும் இசுலாமியர்களை உணர்வூட்டக்கூடிய ஆக்கங்களும் இடம்பெற்றிருந்தன. கட்டுரைகள். ஆய்வுக் கட்டுரைகள், செய்திகள், செய்தி விமர்சனங்கள், செய்தி ஆய்வுகள் உள்ளிட்ட பல்வேறு ஆக்கங்களையும், இலக்கிய ஆக்கங்களையும் கொண்டிருந்தது. இதில் இடம்பெறும் வாசகர் கருத்துகளை நோக்குமிடத்து செய்திகள் நடுநிலைமைப் போக்குமிக்கவையாக இருப்பதாக காணமுடிகின்றது.
# இலங்கை சோனகர் (இதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# இளம்பிறை (இதழ்)

**இளம்பிறை** இலங்கை, கொழும்பிலிருந்து 1960-70களில் மாதந்தோறும் வெளிவந்த ஒரு இதழாகும். இவ்விதழ் இலங்கை இசுலாமிய தமிழ் இலக்கிய வரலாற்றை ஒரு குறிப்பிடத்தக்க இடத்தினை வகித்துள்ளது. இலங்கையில் பல இசுலாமிய எழுத்தாளர்களை உருவாக்குவதில் இது கூடிய பங்களிப்பினை வழங்கியுள்ளது.
# இளம்பிறை (இதழ்)

## ஆசிரியர்

- ரஹ்மான்.
# இளம்பிறை (இதழ்)

## பணிக்கூற்று

'எண்ணிய எண்ணியாங்கு எய்துப எண்ணியர் திண்ணியர் ஆகப் பெறின்' என்ற திருக்குறளை முழக்கமாகக் கொண்டு வெளிவந்தது. இதன் 1969ஆம் ஆண்டு மீலாத் மலரில் ஈழத்து இஸ்லாமிய இதழ்களைப் பற்றிய கட்டுரை ஒன்று வெளிவந்தது.
# இளம்பிறை (இதழ்)

## உள்ளடக்கம்

கவிதைகள், சிறுகதைகள், புதினங்கள், கட்டுரைகள், ஆய்வுக் கட்டரைகள், நூலாய்வுகள், கேள்வி பதில், வாசகர் கருத்து போன்ற பல்சுவை அம்சங்களை இது தன்னகத்தே கொண்டிருந்தது.  
**நூல்கள்**  
1.இளவேனில் பாடல்கள்  
2.மெளனகூடு  
3.நிசப்தம்  
4.நீ எழுத பறக்கும் எனதழகு  
5.முதல் மனுசி
# இளம்பிறை (இதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# இளைஞன் குரல் (சிற்றிதழ்)

**இளைஞன்குரல்** சிங்கப்பூரிலிருந்து 1958ம் ஆண்டில் வெளிவந்த ஒரு வார இதழ்.
# இளைஞன் குரல் (சிற்றிதழ்)

## ஆசிரியர்

- அடியற்கை மங்கள சாந்தியன் (அப்துல் சலாம்)
# இளைஞன் குரல் (சிற்றிதழ்)

## உள்ளடக்கம்

கதை, கவிதை, கட்டுரை, வரலாற்று துணுக்குகள், ஆய்வுக் கட்டுரைகள், விமர்சனங்கள், வாசகர் பக்கம் போன்ற பல்வேறு அம்சங்களை இது உள்ளடக்கியிருந்தது. மேலும் இஸ்லாமிய பெண்கள் தொடர்பான ஆய்வுக் கட்டுரைகளையும், விளக்கக் கட்டுரைகளையும், விவரணங்களையும், கேள்வி பதில் போன்ற பகுதிகளையும் கொண்டிருந்தது.
# இளைய சமுதாயம் (1968)

**இளைய சமுதாயம்** இந்தியா, செங்கள் எனுமிடத்திலிருந்து 1968ம் ஆண்டில் வாரந்தோறும் வெளிவந்த ஒரு இதழ்.
# இளைய சமுதாயம் (1968)

## ஆசிரியர்

- செங்கள் ஜபார்.
# இளைய சமுதாயம் (1968)

## பணிக்கூற்று

"போராடும் இனm
# இளைய சமுதாயம் (1968)

## உள்ளடக்கம்

ஒரு இலக்கிய ஏடு என்ற வகையில் கதை, கவிதை, கட்டுரை, துணுக்குகள், ஆய்வுக் கட்டுரைகள், விமர்சனங்கள், வாசகர் பக்கம் போன்ற பல்வேறு அம்சங்களை இது உள்ளடக்கியிருந்தது.
# தமிழகம்

**தமிழகம்** (*Thamizhagam*) என்பது இந்தியத் துணைக்கண்டத்தில் பண்டைய காலத்தில் தமிழர் வாழ்ந்த நிலப்பகுதியைக் குறிக்கிறது. இக்கால கேரளம், தமிழ்நாடு, புதுச்சேரி, இலட்சத்தீவுகள் ஆகியவற்றையும், ஆந்திரப் பிரதேசம் மற்றும் கருநாடகம் ஆகியவற்றின் தெற்குப் பகுதிகளை உள்ளடக்கிய ஒரு பகுதியாக இருந்தது. பண்டைய தமிழ் நாடு இராச்சியங்களாகப் பிரிக்கப்பட்டிருதது. அவர்களில் மிகவும் பிரபலமானவர்கள் சேரர், சோழர், பாண்டியர் மற்றும் பல்லவர். சங்க காலத்தில் தமிழ்ப் பண்பாடு தமிழகத்திற்கு வெளியே பரவத் தொடங்கியது. இலங்கை (இலங்கைத் தமிழர்) மற்றும் மாலைத்தீவுகள் (கிரவரு மக்கள்) ஆகியவற்றிலும் பண்டைய தமிழர் குடியிருப்புகள் நிறுவப்பட்டன. சமசுகிருத மற்றும் பிரக்கிருத இலக்கியங்களில் தமிழகத்தை 'திராவிடா' என குறிப்பிடப்பட்டுள்ளது.  
சமகால இந்தியாவில், தமிழ் அரசியல்வாதிகள் மற்றும் பேச்சாளர்கள் பெரும்பாலும் தமிழகம் என்ற பெயரைத் தமிழ்நாட்டை மட்டுமே குறிக்க பயன்படுத்துகின்றனர்.
# தமிழகம்

## சொற்பிறப்பியல்

"தமிழகம்" என்பது *தமிழ்* மற்றும் *அகம்* ஆகியவற்றின் சேர்க்கையால் உருவான சொல் ஆகும். இதற்கு "தமிழின் தாயகம்" என்று தோராயமாக பொருள் கூறலாம். கமில் ஸ்வெலேபிலின் கூற்றுப்படி, இந்தியத் துணைக் கண்டத்தில் உள்ள தமிழ்ப் பகுதியைக் குறிக்கப் பயன்படுத்தப்பட்ட மிகப் பழமையான சொல் இதுவாகும்.
# தமிழகம்

## அளவு

"தமிழகம்" என்ற சொல் தமிழர் பகுதியைக் குறிக்கப் பயன்படுத்தப்பட்ட மிகப் பழமையான சொல்லாகத் தோன்றுகிறது. புறநானூறு 168.18 மற்றும் பதிற்றுப்பத்து பதிகம் 2.5 ஆகியவற்றில் குறிப்பிடுவது பழைய சான்றுகளில் அடங்கும். தொல்காப்பியத்தின் மிகவும் பழமையான சிறப்புப்பாயிரத்தில் தமிழ்கூறு நல்லுலகம் ("தமிழ் பேசப்படும் [இங்கு] அழகான உலகம்") மற்றும் செந்தமிழ் ... நிலம் ஆகிய சொற்கள் குறிப்பிடுகிறது. "). இருப்பினும், இந்த பாயிரத்தின், காலம் சரியாக தெரியவில்லை. இது நிச்சயமாக தொல்காப்பியத்தில் பிற்காலத்தில் சேர்க்கப்பட்டது. தொல்காப்பிய பாயிரத்தின்படி, "தமிழைத் தாய் மொழியாகக் கொண்ட நல் நிலம் வட வேங்கட மலைக்கும் தென் குமரிக்கும் நடுவே உள்ளது.  
சிலப்பதிகாரம் (பொ.ஊ. 2ஆம் நூற்றாண்டு) தமிழகத்தை பின்வருமாறு வரையறுக்கிறது:  
இந்த பண்டைய நூல்கள் தமிழகத்தின் கிழக்கு, மேற்கு எல்லைகளை தெளிவாக வரையறுக்கவில்லை என்றாலும், இந்த எல்லைகள் கடல்களே என்று அறிஞர்கள் கருதுகின்றனர். பண்டைய தமிழகம் இன்றைய கேரளத்தை உள்ளடக்கியது.
# தமிழகம்

## உட்பிரிவுகள்

### அரசாட்சி

தோராயமாக பொ.ஊ.மு. 600 முதல் பொ.ஊ. 300 வரையிலான காலகட்டத்தில், சோழர், பாண்டியர், சேரர் ஆகிய மூன்று தமிழ் மரபுகளால் தமிழாக்கம் ஆளப்பட்டது. வேளிர் (சத்யபுத்திரர்) என்ற சில சுதந்திரத் தலைவர்களும் இருந்தனர். மௌரியப் பேரரசின் காலத்திய பொ.ஊ.மு. 3 ஆம் நூற்றாண்டு கல்வெட்டுகளில் தமிழ் இராச்சியங்களைப் பற்றிய குறிப்புகள் உள்ளன.  
சங்க காலத்திற்கு முன்பிருந்து பாண்டியர் 17 ஆம் நூற்றாண்டின் இறுதி வரை தென்னிந்தியாவின் சில பகுதிகளை ஆண்டனர். பாண்டியர்களின் இதயப்பகுதி வைகை ஆற்றின் வளமான வடிநிலம். அவர்கள் தொடக்கத்தில் தீபகற்ப இந்தியாவின் தென்கோடியில் அமைந்துள்ள கொற்கை துறைமுகத்தில் இருந்து தங்கள் நாட்டை ஆண்டனர். பின்னர் அவர்கள் மதுரைக்கு குடிபெயர்ந்தனர். சோழப் பேரரசு சங்க காலத்திற்கு (பொ.ஊ.மு. 3 ஆம் நூற்றாண்டு) முன்னிருந்து 13 ஆம் நூற்றாண்டு வரை நடு தமிழ்நாட்டில் ஆட்சி செய்தனர். சோழர்களின் இதயப்பகுதி காவிரியின் வளமான வடிநிலப்பகுதி. சேரர் சங்க காலத்திற்கு (பொ.ஊ.மு. 3 ஆம் நூற்றாண்டு) முன்பிருந்து 12 ஆம் நூற்றாண்டு வரை நவீன கால மேற்கு தமிழ்நாடு மற்றும் கேரளத்துடன் தொடர்புடைய பகுதியில் ஆட்சி செய்தனர்.  
வேளிர் தென்னிந்தியாவின் ஆரம்ப வரலாற்று காலத்தில் தமிழகத்தில் இருந்த சிறரசர்கள் மற்றும் பிரபுத்துவ தலைவர்களாவர்.
# தமிழகம்

## உட்பிரிவுகள்

### தமிழக நாடுகள்

தமிழகம் என்பது பெருநாடு என்று அரசியல் பகுதிகளாகப் பிரிக்கப்பட்டது. தமிழகதில் சேர நாடு, சோழ நாடு, பாண்டிய நாடு ஆகிய மூன்று முக்கியமான அரசியல் பகுதிகள் இருந்தன.
- குட்டநாடு
- அருவா வடதலை நாடு
- சீத நாடு
- மலை நாடு
- துளு நாடு
# தமிழகம்

## உட்பிரிவுகள்

### தமிழகத்திற்கு வெளியே உள்ள நாடுகள்

தமிழ் இலக்கியங்களில் தமிழகத்தின் ஒரு பகுதியாக இல்லாத வேறு சில நாடுகளும் குறிப்பிடப்பட்டுள்ளன. ஆனால் பண்டைய காலத்தில் அந்நாடுகளுடன் இவர்களுடன் வணிகம் செய்தனர்.  
தமிழ் பேசும் நிலங்கள்:
- ஈழ நாடு (ஈழம்)
- நாக நாடு அல்லது யாழ்ப்பாணக் குடாநாடு (யாழ்ப்பாண மூவலந்தீவு)
- வன்னி நாடு (வன்னி பிராந்தியம்)
- சாவக நாடு (சாவகம்)
- கெடா நாடு
# தமிழகம்

## புவிசார் பண்பாட்டு ஒற்றுமை

மற்றும் தமிழ்நாடு ஆகியவற்றில் உள்ளது]]
"தமிழகம்" என்ற தேசம் பல இராச்சியங்களாக பிரிக்கப்பட்டிருந்தாலும், பண்டைய இலக்கியங்களில், இப்பகுதியின் மக்கள் ஒற்றைக் கலாச்சார அல்லது இன அடையாளத்தைப் பகிர்ந்து கொண்டனர் அல்லது குறைந்தபட்சம் தங்களை அண்டை நாடுகளிலிருந்து வேறுபட்டவர்களாகக் கருதினர். பொ.ஊ.மு. 5 ஆம் நூற்றாண்டு முதல் பொ.ஊ. 3 ஆம் நூற்றாண்டு வரையிலான பண்டைய தமிழ் கல்வெட்டுகள், தென்னிந்தியாவின் மற்ற பகுதிகளிலிருந்து தமிழகத்தை வேறுபடுத்துவதற்கான மொழியியல் சான்றாகவும் கருதப்படுகிறன்றன. வடநாட்டு அரசர்களான அசோகர் மற்றும் காரவேலன் போன்ற பண்டைய தமிழ் அல்லாத கல்வெட்டுகளும் இப்பகுதியின் தனித்துவமான அடையாளத்தைக் குறிப்பிடுகின்றன. எடுத்துக்காட்டாக, அசோகரின் கல்வெட்டுகள் அவரது நாட்டுக்கு தெற்கு எல்லைக்கு அப்பால் உள்ள சுதந்திர நாடுகளாக தமிழக அரசுகளைக் குறிக்கின்றன, மேலும் கரவேலனின் ஹாத்திகும்பா கல்வெட்டு "தமிழரசர்கள் கூட்டணியை" முறியடித்ததை குறிக்கிறது.
# தமிழகம்

## பண்பாட்டுத் தாக்கம்

தென்னிந்தியாவில் ஆரம்பகால வரலாற்றுக் காலத்தில் பொ.ஊ.மு. 6 ஆம் நூற்றாண்டில் தென்னிந்தியாவில் மூன்று தமிழ் இராச்சியங்களின் ஏற்றத்தினால், தமிழ் பண்பாடு தமிழாக்கத்திற்கு வெளியே பரவத் தொடங்கியது. பொ.ஊ.மு. 3ஆம் நூற்றாண்டிற்கு முன்னர், இலங்கைக்கு அதிகமான தமிழ் குடியேறிகள் வந்தனர். பொ.ஊ.மு. 3 ஆம் நூற்றாண்டைச் சேர்ந்த ஆனைக்கோட்டை முத்திரையில் தமிழ்ப் பிராமி இருமொழிக் கல்வெட்டு உள்ளது. பழங்காலத்திலிருந்தே தமிழர்கள் இலங்கையில் வாழ்ந்தாலும், குறைந்தபட்சம் 10 ஆம் நூற்றாண்டு என உலகளவில் ஏற்றுக்கொள்ளப்பட்ட காலத்துடன் இலங்கையில் தமிழர் நாகரிகத்தின் அடையாளங்களைக் காட்டுகிறது. தென்னிலங்கையில் உள்ள திஸ்ஸமஹாராம பகுதியில் மேற்கொள்ளப்பட்ட அகழ்வாராய்ச்சியில் பொ.ஊ.மு. இரண்டாம் நூற்றாண்டுக்கும் பொ.ஊ. இரண்டாம் நூற்றாண்டுக்கும் இடைப்பட்ட காலத்தில் உள்நாட்டில் தயாரிக்கப்பட்ட வெளியிடப்பட்ட நாணயங்கள் கண்டுபிடிக்கப்பட்டுள்ளன. அவற்றில் சில ஆரம்பகால தமிழ் எழுத்துகளில் எழுதப்பட்ட உள்ளூர் தனிப்பட்ட தமிழ் பெயர்களைக் கொண்டுள்ளன. இது பாரம்பரிய காலத்தின் பிற்பகுதியில் இலங்கையின் தெற்கு கடற்கரையோரத்தில் உள்ளூர் தமிழ் வணிகர்கள் இருந்ததும், வர்த்தகத்தில் தீவிரமாக ஈடுபட்டதற்கு சான்று கூறுகிறது. பொ.ஊ.மு. 237 இல், "தென்னிந்தியாவிலிருந்து வந்த இரு வீரர்கள்" இலங்கையில் முதல் தமிழ் ஆட்சியை நிறுவினர். பொ.ஊ.மு. 145 இல் ஏலாரா, என்னும் சோழ தளபதி அல்லது எல்லாளன் என அழைக்கப்படும் இளவரசன் அனுராதபுரத்தில் அரியணையைக் கைப்பற்றி நாற்பத்து நான்கு ஆண்டுகள் ஆட்சி செய்தார். சிங்களவரான துட்டகைமுனு, அவருக்கு எதிராகப் போரைத் தொடங்கி, அவரைத் தோற்கடித்து, அரியணையைக் கைப்பற்றினார். தமிழ் மன்னர்கள் இலங்கையில் குறைந்தது பொ.ஊ.மு. 3 ஆம் நூற்றாண்டைச் சேர்ந்ததவர்களாக குறிப்பிடப்பட்டுள்ளனர்.
# தமிழகம்

## சமயம்

சைவம், வைணவம், திராவிட நாட்டுப்புற சமயம், சைனம், பௌத்தம் போன்ற சமயத்தினர் குறைந்தபட்சம் பொ.ஊ.மு. இரண்டாம் நூற்றாண்டிற்கு முன்பிருந்தே தமிழகத்தில் இணைந்து வாழ்ந்துள்ளனர்.
# பெருவிழுங்கி

யில் பெறப்பட்ட ஒரு பெருவிழுங்கியின் தோற்றம். நோய்க்காரணியாக இருக்கும் சாத்தியமுடைய இரு துணிக்கைகளை விழுங்குவதற்காக தன் போலிக் கால்களை விரித்தபடியுள்ளது.]]
**பெருவிழுங்கிகள்** (Macrophages) எனப்படுபவை வெண்குருதியணுக்களில் ஒரு வகையான ஒற்றை உயிரணுக்களில் ஏற்படும் இழைய வேறுபாட்டின் மூலம் உருவாகும் இன்னொருவகை வெண்குருதியணுவாகும். இவை சிதைந்த உயிரணுக்கள், தொற்றுநோய்களை உருவாக்கும், நோய்க்காரணிகள் போன்றவற்றை முழுமையாக விழுங்கி அழிக்கும் தன்மை கொண்டவை. மனிதரில் காணப்படும் பெருவிழுங்கிகள் கிட்டத்தட்ட 21 மைக்ரோமீற்றர் விட்டம் உடையவை.  
ஒற்றை உயிரணுக்களும், பெருவிழுங்கிகளும் ஆபத்து விளைவிக்கக்கூடிய துணிக்கைகளை விழுங்கி, அவற்றை சமிபாடு அடையச் செய்வதன் மூலம் தொழிற்பாடு அற்றதாக்கிவிடும். வெளி துணிக்கைகள் நகராதனவாக இருந்தாலும், அல்லது நகருகின்றனவாக இருந்தாலும் பெருவிழுங்கிகள் அவற்றுக்கு எதிராகத் தொழிற்படும் ஆற்றல் கொண்டவை. பெருவிழுங்கிகள் பொதுவாக எல்லா வெளிப்பொருட்களையும் அழிக்கவல்ல நோயெதிர்ப்பு முறையிலும் (innate immune system), குறிப்பிட்ட நோய்க்காரணிக்கு எதிரான நோயெதிர்ப்பு முறையிலும் (adaptive immune system) தொழிற்பட வல்லது. குறிப்பிட்ட ஒரு நோய்க்காரணிக்கு எதிராகத் தொழிற்படும்போது, அதனை நினைவில் கொண்டு மீண்டும் இலகுவாகவும், தொடர்ந்தும் தொழிற்படும் இயல்பைக் கொண்டிருக்கும். அத்துடன் இப்பெருவிழுங்கிகள் நிணநீர்க் கலங்கள், வேறும் நோயெதிர்ப்பு கலங்களையும் நோய்க்காரணிகளுக்கு எதிராகத் தூண்டி, அவற்றைத் தொழிற்படச் செய்யும்.  
இவை போலிக் கால்களை அசைப்பதன் மூலம் அமீபாக்கள் போன்று அசையும் திறனுடையவை. இவற்றை பாய்ம உயிரணுவிய அளவியம் (Flow cytometry), நோயெதிர்ப்பிழையவேதி சாயமூட்டல் (immunohistochemical staining) மூலம் குறிப்பிட்ட சில புரதங்களின் அடிப்படையில் அடையாளம் காணலாம். அப்புரதங்களில் சில CD14, CD11b, F4/80 (எலி)/EMR1 (மனிதன்), Lysozyme M, MAC-1/MAC-3, CD68 ஆகும்.
# பெருவிழுங்கி

## தொழிற்பாடு

** (Lysosome), தின்குழியவுடல் இணைந்து **தின்குழியப்பிரியுடல்''' (phagolysosome) உருவாகும்; நோய்க்காரணியானது நொதியங்களால் உடைக்கப்படும்.
**c.** கழிவுப் பொருட்கள் வெளியேற்றப்படும் அல்லது தன்மயமாக்கப்படும் (Assimilation) (c. படத்தில் காட்டப்படவில்லை)  
**பகுதிகள்:**  
**1.** நோய்க்காரணிகள்
**2.**தின்குழியவுடல்
**3.** பிரியுடல்கள்
**4.** கழிவுப் பொருட்கள்
**5.** குழியமுதலுரு
**6.** கல மென்சவ்வு]]
# பெருவிழுங்கி

## தொழிற்பாடு

### தின்குழியமை (Phagocytosis)

தின்குழியமை என்பது விழுங்கி அழிக்கும் செயல்முறையைக் குறிக்கும். பெருவிழுங்கியின் முக்கியமான தொழில்களில் ஒன்று நுரையீரலில் முதிர்ச்சியடையாமலே புறக்காரணிகளால் இறந்து போகும் கலங்களை (necrotic cells) 'விழுங்கி அழித்தல்' மூலம் அகற்றுதல் ஆகும். நீடித்த அழற்சி நிலைகளில், இவ்வாறு இறந்த கலங்கள் அகற்றப்படுவது அவசியமாகும். பழுதுபட்ட கலங்கள், சிதைந்த கலங்களை, இப்படியான விழுங்கும் செயல்முறை மூலம், அகற்றும் தொழிலைச் செய்கின்றன. இவ்வாறான இறந்த கலங்கள் அகற்றும் தொழிலைச் செய்யும் பெருவிழுங்கிகள் பொதுவாக நிலையானவையாகும். அதாவது நுரையீரல், கல்லீரல், நரம்பிழையம், எலும்பு, மண்ணீரல், வேறு இணைப்பிழையம் போன்ற உறுப்புக்களில் நிலையாக இருந்து நோய்க்காரணி போன்ற வெளிப் பொருட்களை அழிப்பதுடன், தேவையேற்படின் புதிய பெருவிழுங்கிகளையும் உருவாக்கும்.  
பெருவிழுங்கியானது நோய்க்காரணிகளை உள்ளெடுக்கும்போது தின்குழியம் (phagosome) உருவாகும். பின்னர் இது பிரியுடலுடன் (இலைசோசோம் = Lysosome) இணைந்து "தின்குழியப்பிரியுடல்" (*phagolysosome*) உருவாகும். இந்த தின்குழியப்பிரியுடலில் சுரக்கப்படும் நொதியங்கள், வேறு நச்சுப்பொருட்கள் போன்றவற்றால், நோய்க்காரணி சமிபாட்டுக்கு உட்படுத்தப்பட்டு அழிக்கப்படும். ஆனாலும் காசநோயை உருவாக்கும் *Mycobacterium tuberculosis* போன்ற சில பாக்டீரியாக்கள் இவ்வகையான அழிக்கும் முறைக்கு எதிர்ப்பாற்றலைப் (resistant) பெற்றுள்ளன. ஒரு பெருவிழுங்கியானது தன் வாழ்க்கைக் காலத்தில் கிட்டத்தட்ட 100 பாக்டீரியாக்களை இவ்வாறு விழுங்கி அழிக்கக் கூடியது. தொழிற்பாடு ஓய்ந்ததும், தனது சொந்த நொதியங்களின் தாக்கத்தாலேயே பெருவிழுங்கி இறந்து அழியும்.
# பெருவிழுங்கி

## தொழிற்பாடு

### குறிப்பிட்ட நோய்க்காரணிக்கான நோயெதிர்ப்பு (adaptive immune system)

பெருவிழுங்கிகள் ஒற்றை உயிரணுக்களுடன் இணைந்து நோய் எதிர்ப்பாற்றல் முறைமையை ஒழுங்குபடுத்துவதில் மிக முக்கிய பங்காற்றும். இதன்போது அழற்சியும் உருவாகும். பல நொதியங்கள், குறைநிரப்பு புரதங்கள் (complementary proteins), ஒழுங்குபடுத்தும் காரணிகள் (regulatory factors) போன்றவற்றை உருவாக்கும்.  
கிளையி உயிரணுக்கள் போலவே, நோயெதிர்ப்பு செயல்முறையை தொடங்கி வைப்பதற்காக, பிறபொருளெதிரியாக்கியை முன்வைக்கும் அல்லது அறிமுகப்படுத்தும் தொழிலைச் செய்யும். ஒரு நோய்க்காரணியை விழுங்கி அழித்த பின்னர், நோய் எதிர்ப்பாற்றல் முறைமையால் அடையாளம் காணப்படக் கூடிய, நோய்க்காரணியின் மேற்பரப்பில் இருக்கும் ஒரு புரதத்தை, தனது கலமென்சவ்வில் இணைத்து T உதவி உயிரணுக்களுக்கு அறிமுகப்படுத்தும். இதனால் குறிப்பிட்ட பிறபொருளெதிரியாக்கிக்கு எதிரான, பிறபொருளெதிரி உருவாக்கப்படும். நிணநீர்க்கணுவில் உள்ள B உயிரணுக்களும் இதில் உதவும்.  
பூஞ்சைகள், ஒட்டுண்ணிகள் போன்றவற்றின் தொற்றுக்கு உட்படும் கலங்கள், கட்டிகளிலும் நோயெதிர்ப்பைக் காட்டும். ஒரு T கலமானது தனக்குரிய பிறபொருளெதிரியாக்கியை பெருவிழுங்கியில் கண்டு கொண்டதும், செயல்திறன் உடையதாக்கப்பட்டு, பெருவிழுங்கியை தூண்டி, தீவிரமானதாக்கும். இவ்வாறு தூண்டப்பட்ட பெருவிழுங்கிகள் விழுங்கும் தொழிலை உடனடியாக்ச் செய்யும்.. குறிப்பிட்ட ஒரு பிறபொருளெதிரியாக்கிக்கு எதிரான தொழிற்பாடு பெருவிழுங்கிகளில் காணப்படுவதில்லை. ஆனால் தான் செயல்திறனைப் பெற்ற இடத்திலுள்ள கலங்களை அழிக்கும்.. தசை திருத்தங்களை மேற்கொள்ளும் பெருவிழுங்கிகள், அத்தகைய தொழிலுக்காக பிரத்தியாகமானவை அல்ல. காயங்கள் ஏற்படும்போது, இந்த பெருவிழுங்கிகள் பல வகையான இழையங்களிலும் காணப்படும்.
# பெருவிழுங்கி

## இழையப் பெருவிழுங்கிகள்

நுண்ணுயிர் கிருமிகள் தாக்குவதற்கும், திரட்டப்படுவதற்கும் சாத்தியம் அதிகமுள்ள இடங்களில் இந்த பெருவிழுங்கிகள் காணப்படும். பெருவிழுங்கிகள் இருக்கும் இடத்தைப் பொறுத்து, அவற்றின் பெயர்கள் அமைக்கப்பட்டுள்ளது.
| தூசிக் கலங்கள் (dust cells) / காற்றறை பெருவிழுங்கிகள் (alveolar macrophages | நுரையீரலில் உள்ள நுரையீரல் சிற்றறை (pulmonary alveolus) |  |
| --- | --- | --- |
| இழைய அணுக்கள் (Histocytes) | இணைப்பிழையம் (connective tissue) |  |
| குப்வர் கலங்கள் (Kupffer cells) | கல்லீரல் |  |
| Microglia | நரம்பிழையம் (neural tissue) |  |
| Epithelioid cells | granulomas |  |
| Osteoclasts | எலும்பு |  |
| Sinusoidal lining cells | மண்ணீரல் | } |
# ஐக்கிய நாடுகள் பாதுகாப்பு அவை தீர்மானம்

**ஐக்கிய நாடுகள் பாதுகாப்பு அவை தீர்மானம்** (United Nations Security Council Resolution) என்பது "பன்னாட்டு அமைதியையும் பாதுகாப்பையும் உறுதிப்படுத்துகின்ற" ஐக்கிய நாடுகளின் அமைப்பான பாதுகாப்பு அவையின் பதினைந்து உறுப்பினர்கள் நிறைவேற்றும் தீர்மானமாகும்.  
ஐநா பட்டயத்தின் 27வது அதிகாரம் எவ்வாறு வரைவு தீர்மானம் நிறைவேற்றப்பட வேண்டும் என்று வரையறுத்துள்ளது. இதன்படி "நடைமுறை வரம்புமீறிய தீர்மானங்கள்" நிறைவேற பதினைந்து உறுப்பினர்களில் ஒன்பதுக்கு மேற்பட்ட உறுப்பினர்களின் வாக்கினைப் பெறுவதுடன் வெட்டுரிமை பெற்ற ஐந்து நிரந்தர உறுப்பினர்களில் எவராலும் வெட்டுரிமையைப் பயன்படுத்தப்படாது இருக்க வேண்டும். "நடைமுறை தீர்மானங்களுக்கு" எந்தவொரு ஒன்பது உறுப்பினர் நேர்மறை வாக்கும் போதுமானது.  
ஐந்து நிரந்தர உறுப்பினர்களாக சீன மக்கள் குடியரசு (1971இல் "சீனக் குடியரசிற்கு" மாற்றாக), பிரான்சு, உருசியக் கூட்டமைப்பு (1991இல் சோவியத் ஒன்றியத்திற்கு மாற்றாக), ஐக்கிய இராச்சியம், மற்றும் ஐக்கிய அமெரிக்கா உள்ளன.
# ஐக்கிய நாடுகள் பாதுகாப்பு அவை தீர்மானம்

## வெளியிணைப்புகள்

- Complete list and text of all resolutions
- UN Security Council Official Website including full text of all resolutions
- How to Find General Assembly and Security Council Resolutions and Voting Records  
de:UN-Resolution#Resolutionen des UN-Sicherheitsrats
# இலங்கா ஜோதி (சிற்றிதழ்)

**இலங்கா ஜோதி** இலங்கை கொழும்பிலிருந்து மாதந்தோறும் வெளிவந்த ஒரு இதழாகும்.
# இலங்கா ஜோதி (சிற்றிதழ்)

## ஆசிரியர்

- மொஹிதீன்.
# இலங்கா ஜோதி (சிற்றிதழ்)

## உள்ளடக்கம்

செய்திகள், செய்திஆய்வுகள், கட்டுரைகள், கதை, கவிதை, கட்டுரை, துணுக்குகள், ஆய்வுக் கட்டுரைகள், விமர்சனங்கள், வாசகர் பக்கம்.
# இலங்கா ஜோதி (சிற்றிதழ்)

## ஆதாரம்

- இலங்கையில் இஸ்லாமிய இதழியல் வரலாறு - புன்னியாமீன்
# இறை ஞானப் பூங்கா (சிற்றிதழ்)

**இறை ஞானப் பூங்கா** இந்தியா, தமிழ்நாடு, சென்னையிலிருந்து 1986ம் ஆண்டில் வெளிவந்த ஒரு மாத இதழாகும்.
# இறை ஞானப் பூங்கா (சிற்றிதழ்)

## ஆசிரியர்

- இபுராகிம் முஹிப்பி
# இறை ஞானப் பூங்கா (சிற்றிதழ்)

## உள்ளடக்கம்

இசுலாமிய அடிப்படையில் அமைந்த கருத்துகளுக்கு விளக்கம் தரத்தக்க வகையில் இதன் ஆக்கங்கள் அமைந்திருந்தன. இந்தியாவில் பிரபல்யம் பெற்றிருந்த இசுலாமிய சமய எழுத்தாளர்களும், தலைவர்களும் தமது ஆக்கங்களை வழங்கியிருந்தனர்.
# இனிப்பு (சிற்றிதழ்)

**இனிப்பு** இந்தியா. திருச்சியிலிருந்து மாதமிரு வெளிவந்த ஒரு இதழாகும். இதன் ஆசிரியராக எஸ். கே. ரஸ்வி என்பவர் இருந்தார். ஒரு இலக்கிய ஏடு என்ற வகையில் கதை, கவிதை, கட்டுரை, துணுக்குகள், ஆய்வுக் கட்டுரைகள், விமர்சனங்கள், வாசகர் பக்கம் போன்ற பல்வேறு அம்சங்களை உள்ளடக்கியிருந்தது.
# அடைவுப் பண்பு

கணிதத்தில், ஒரு கணத்தின் ஏதாவது இரு உறுப்புகளின் மீது ஒரு செயலைச் செய்யும்போது கிடைக்கும் முடிவு அக்கணத்திலேயே உள்ள ஒரு தனித்த உறுப்பாக இருக்குமானால் அக்கணம் அந்தச் செயலியைப் பொறுத்து **அடைவு பெற்றது** எனப்படும்.  
எடுத்துக்காட்டாக, மெய்யெண்களின் கணம் கழித்தலைப் பொறுத்து அடைவு பெற்றுள்ளது. இரு மெய்யெண்களை, ஒன்றிலிருந்து மற்றொன்றைக் கழித்தால் ஒரேயொரு முடிவு கிடைக்கும். அதுவும் ஒரு மெய்யெண்ணாகவே இருக்கும்.  
ஆனால் இயல் எண்களின் கணம் கழித்தலுக்கு அடைவு பெறவில்லை. ஏனெனில் இரு இயல் எண்களை ஒன்றிலிருந்து ஒன்றைக் கழிக்கும்போது ஒரேயொரு முடிவு கிடைத்தாலும் எப்பொழுதும் அது இயல் எண்ணாக இருக்காது. அதாவது சில சமயங்களில் இயல் எண்களாகவும் சில சமயங்களில் எதிர் முழு எண்களாகவும் அமையும்.  
(எ.கா) 8 - 3 = 5 ; 2 – 6 = - 4. இங்கு 5 ஒரு இயல் எண். - 4 ஒரு எதிர் முழு எண்.  
இரு இயல் எண்களைக் கூட்டினால் வரும் முடிவு எப்பொழுதும் தனித்ததொரு இயல் எண்ணாகத்தான் அமையும். எனவே இயல் எண்கள் கூட்டல் செயலின் கீழ் அடைவு பெற்றுள்ளது. இதேபோல் மெய்யெண்களின் கணம் கூட்டலைப் பொறுத்து அடைவு பெற்றுள்ளது.  
ஒரு கணம் பல செயலிகளைக் கொண்ட ஒரு தொகுதியைப் பொறுத்து அடைவு பெற்றிருக்க வேண்டுமெனில் அச்செயலிகளின் தொகுதியில் உள்ள ஒவ்வொரு செயலைப் பொறுத்தும் அக்கணம் அடைவு பெற்றிருக்க வேண்டும்.  
ஒரு கணம் ஒரு செயலியைப் பொறுத்தோ அல்லது செயலிகளின் தொகுதியைப் பொறுத்தோ அடைவு பெற்றிருந்தால் அக்கணம் **அடைவுப் பண்பு** (*closure property*) உடையது எனப்படும்.  
அடைவுப் பண்பு பல இடங்களில் அடிக்கோளாக அறிமுகப்படுத்தப்பட்டு அடைவு அடிக்கோள் என அழைக்கப்படுகிறது. ஆனால் நவீன கணக் கோட்பாட்டு வரையறைகளில் செயலிகள் கணங்களுக்கு இடையேயான கோப்புகளாக வரையறுக்கப்படுவதால் ஒரு அமைப்பில் அடைவுறுதலை அடிக்கோளாகக் கொள்வதை தேவைக்கு மீறியதாக கருதலாம்.
# மார்க் அல்லெய்ன்

**மார்க் அல்லெய்ன்** (*Mark Alleyne*, பிறப்பு: மே 23 1968), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் 10 ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். இவர் 1998 - 2001 ஆண்டுகளில், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.  
en:Mark Alleyne
# ஐக்கிய நாடுகள் பட்டயம்

** ஐக்கிய நாடுகள் பட்டயம் ** (Charter of the United Nations) 50 நாடுகள் கையொப்பம் இட்டு ஐக்கிய நாடுகள் நிறுவனத்தை உருவாக்கிய ஒப்பந்த ஆவணமாகும். சூன் 26, 1945 அன்று ஐக்கிய அமெரிக்காவின் கலிஃபோர்னியா மாநிலத்தில் சான் பிரான்சிஸ்கோ நகரில் உள்ள **சான்பிரான்சிஸ்கோ போர் நினைவகம் மற்றும் நிகழ்த்து கலையரங்கத்தில்** இந்த ஆவணத்தில் முதன்மை உறுப்பினர் நாடுகளாக விளங்கிய 51 நாடுகளில் 50 நாடுகள் கையொப்பமிட்டன. விடுபட்ட நாடான போலந்தும் பின்னர் கையொப்பமிட்டது. இந்த பட்டயம் ஐக்கிய நாடுகள் பாதுகாப்பு அவையின் நிரந்தர உறுப்பினர்களான சீனா, பிரான்சு, சோவியத் ஒன்றியம், ஐக்கிய இராச்சியம் மற்றும் ஐக்கிய அமெரிக்கா தவிர பிற பெரும்பாலான கையொப்பமிட்ட நாடுகள் *பின்னேற்பு* வழங்கியபின் அதே ஆண்டில் அக்டோபர் 24 முதல் செயலுக்கு வந்தது. இன்று 192 நாடுகள் ஐக்கிய நாடுகளின் உறுப்பினராக உள்ளன.  
இந்தப் பட்டயம் ஓர் அரசியலமைப்பு ஆவணமாகும்; அனைத்து ஒப்பமிட்ட உறுப்பினர்களும் இதன்படி நடக்கக் கடமை பெற்றவர்கள். மேலும் ஐக்கிய நாடுகள் நிறுவனத்திற்குரிய கடமைகள் வேறெந்த உடன்பாட்டின்படி எழுந்த கடமைகளுக்கும் மேலானதாக பட்டயம் வரையறுக்கிறது.
# இயன் ஆஸ்ட்டின்

**இயன் ஆஸ்ட்டின்** (*Ian Austin*, பிறப்பு: மே 30 1966) என்பவர் இங்கிலாந்து அணியின் துடுப்பாட்டக்காரர் ஆவார். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் ஒன்பது ஒருநாள் பன்னாட்டுத் துடுப்பாட்டப் போட்டிகளில் கலந்து கொண்டுள்ளார். இவர் 1999 - 2000 ஆண்டுகளில், இங்கிலாந்து ஒருநாள் பன்னாட்டுத் துடுப்பாட்ட அணி உறுப்பினராக ஒருநாள் பன்னாட்டுத் துடுப்பாட்டப் போட்டிகளில் பங்குகொண்டார்.
# விக்கிப்பீடியா:கலைச்சொல் ஒத்தாசை/கணிதம்

## operator

:operator = செயலி (?)
:operand = செயலேற்பி
:operation = செயற்பாடு
:Coordinate System = ஆயஅச்சமைப்பு / ஆள்கூற்று முறைமை (?) -- தினேஷ்குமார் பொன்னுசாமி (பேச்சு) 09:16, 4 மே 2012 (UTC)